ธีระ ธัญไพบูลย์ - วิกิพีเดีย

# ธีระ ธัญไพบูลย์

### จากวิกิพีเดีย สารานุกรมเสรี

ธีระ ธัญไพบูลย์

ธีระ ธัญไพบูลย์ เกิดเมื่อวันที่ 2 พฤษภาคม พ.ศ. 2513 ที่กรุงเทพมหานคร ชื่อเล่นชื่อ " ฮุย " จบการศึกษาจากคณะนิเทศศาสตร์ สาขาวิทยุและโทรทัศน์ มหาวิทยาลัยหอการค้าไทย เริ่มต้นชีวิตการทำงานโดยที่เป็นผู้ช่วยผู้ผลิตรายการ (Producer) ที่ไทยสกายทีวี ก่อนที่จะมาร่วมงานกับเนชั่น แชนแนล โดยเป็นผู้ช่วยโปรดิวเซอร์ ในรายการ "เนชั่น นิวส์ทอล์ก"

จนกระทั่ง เมื่อผู้ประกาศชายขาด จึงจำเป็นต้องมาทดสอบหน้ากล้อง และฝึกฝนทักษะการเป็นนักข่าวอย่างแท้จริง โดยการทำข่าวนอกสถานที่ เช่น ข่าวการเมือง ข่าวอาชญากรรม

ธีระเป็นที่รู้จักกันมากขึ้น เมื่อได้มาจัดรายการ " เก็บตกจากเนชั่น " ช่วงเช้า คู่กับกนก รัตน์วงศ์สกุล แทนที่สรยุทธ สุทัศนะจินดาที่ลาออกไปอย่างกะทันหัน เมื่อต้นเดือนพฤษภาคม ปี พ.ศ. 2546 โดยบุคคลิกแรกเริ่มนั้น เขาโดนวิพากษ์วิจารณ์ว่า พยายามเลียนแบบสรยุทธมากเกินไป ทำให้ไม่เป็นตัวของตัวเอง ไม่มีสีสัน ขาดความเป็นธรรมชาติ แต่เมื่อได้ผ่านการจัดรายการไปช่วงระยะเวลาหนึ่ง ประกอบกับได้รับการแนะนำจากผู้บริหารหลายคนเช่น สุทธิชัย หยุ่น เทพชัย หย่อง เขาก็หาความเป็นตัวของตัวเองได้ และได้รับจากการยอมรับจากผู้ชม ผู้ดูในที่สุด

ปัจจุบัน นอกจากรายการเก็บตกจากเนชั่นแล้ว ธีระยังมีรายการ "คม ชัด ลึก" ที่ออกเป็นประจำทุกวันจันทร์ - ศุกร์ เวลา 21.00 น. ทางเนชั่น แชนนอล รวมทั้งถูกเรียกตัวไปร่วมอ่านข่าวคู่กับวราภรณ์ สมพงษ์ จาก ไอทีวี ที่ช่อง 3 ช่วง 17.30 น. ในช่วง "เรื่องเด่นเย็นนี้" ของครอบครัวข่าว ของช่อง 3 อีกด้วย

สำหรับชีวิตส่วนตัว ธีระ ธัญไพบูลย์ ปัจจุบันสมรสแล้ว แต่ยังไม่มีบุตร มีบ้านอยู่ย่านปิ่นเกล้า เป็นแฟนของสโมสรฟุตบอลลิเวอร์พูล และมีวิถีการใช้ชีวิตดังนี้ คือ มาถึงที่ทำงานตั้งแต่เวลา 06.30 น. เริ่มด้วยอ่านหนังสือพิมพ์ ข้อมูลบางส่วน อ่านมาล่วงหน้า ตั้งแต่เย็นของเมื่อวาน

จากนั้นจึงเริ่มจัดรายการเก็บตกจากเนชั่น ตั้งแต่ 08.00 - 10.00 น. จากนั้นจะขอไปฟังประชุมข่าว ของบรรณาธิการ ข่าวในเครือใหญ่ทั้งหมดของเนชั่น ทั้งทีวี วิทยุ หนังสือพิมพ์ เพื่อให้รู้เบื้องหลังข่าว ทิศทางข่าว จากนั้นไปทำรายการช่อง 3 จัดรายการตั้งแต่ 17.00 น. - 18.30 น. ยกเว้น วันพฤหัสบดีและวันศุกร์ ต้องกลับมาที่เนชั่น ทำรายการ คม ชัด ลึก ที่ไปจบตอน 22.30 น. เขาจะมีเวลานอนเพียง 2 ช.ม. เท่านั้น ก่อนจะตื่นมาปฏิบัติหน้าที่อีกครั้ง

มีปรัชญาการทำงานคือ ไม่ได้แข่งกับใคร แต่แข่งกับตัวเอง และมีเคล็ดลับการทำหน้าที่เล่าข่าวคือ เป็นกันเองกับผู้ชมและพิธีกรร่วม โดยที่ต้องมีความรู้ความเข้าใจในข่าวที่จะเล่านั้นอย่างลึกซึ้ง

ดึงข้อมูลจาก "http://th.wikipedia.org../../../%E0%B8%98/%E0%B8%B5/%E0%B8%A3/%E0%B8%98%E0%B8%B5%E0%B8%A3%E0%B8%B0_%E0%B8%98%E0%B8%B1%E0%B8%8D%E0%B9%84%E0%B8%9E%E0%B8%9A%E0%B8%B9%E0%B8%A5%E0%B8%A2%E0%B9%8C.html".

หมวดหมู่: พิธีกรไทย | ผู้ประกาศข่าว

##### Views

- บทความ
- อภิปราย
- รุ่นปัจจุบัน

##### ค้นหา